钦定古今图书集成/明伦汇编/闺媛典/第072卷 > 冯魁姐
## 钦定古今图书集成/明伦汇编/闺媛典/第072卷 > 冯魁姐

按《慈谿县志》：“冯魁姐，进士冯任女。生而端丽，笑言不
苟。万历丁巳，年十四，父方为工部侍郎，侍父母京邸
夜失火，烟焰昏黑，仓卒不相顾，因以被自裹，坚卧待
死。其兄象临救父母毕出，复赤身突火而入。时火已
薄床，女挥涕告兄曰：‘吾衣裳不具，不可起，且亦不可
就兄抱，为我谢父母，有死而已’。其兄趋前欲强抱之”，
《女欻》投匿床下，摸索不可得。及明，枯骸出瓦砾中，坚
不成糜。君子以比宋伯姬之烈。